text: [{"text_idx": "#000000", "text": "1. P\u00e6tursbr\u00e6v: Hvussu lesur tu\u0301?"}, {"text_idx": "#000001", "text": "Sunnudagin 22. januar settu vit hol a\u0301 talur\u00f8\u00f0ina um 1. P\u00e6tursbr\u00e6v, sum vit fara i\u0301gj\u00f8gnum i\u0301 vetur og va\u0301r. Vit vilja eggja t\u00e6r eisini at granska br\u00e6vi\u00f0 hetta sama ti\u0301\u00f0arskei\u00f0i\u00f0. Lat okkum taka okkum ti\u0301\u00f0 at lesa gj\u00f8gnum br\u00e6vi\u00f0 fleiri fer\u00f0ir, grunda\u00f0 a\u0301 ta\u00f0, og lata Gud tala til okkara."}, {"text_idx": "#000002", "text": "Her a\u0301 si\u0301\u00f0uni fara vit framyvir at leggja nakrar greinar u\u0301t, sum vo\u0301nandi kunnu stu\u00f0la upp undir lesna\u00f0in av 1. P\u00e6tursbr\u00e6vi. Vo\u0301nandi kanst tu\u0301 fa\u0301a naka\u00f0 burturu\u0301r, b\u00e6\u00f0i um tu\u0301 vanliga lesur no\u0301gv i\u0301 Bi\u0301bliuni, ella um ta\u00f0 er naka\u00f0 ny\u0301tt fyri teg."}, {"text_idx": "#000003", "text": "Vi\u00f0hv\u00f8rt ver\u00f0ur ta\u00f0 tiki\u00f0 i\u0301 aftur i\u0301 evni fra\u0301 talur\u00f8\u00f0ini, men onkunti\u0301\u00f0 er talan um evni, sum vit ikki fa\u0301a tiki\u00f0 upp i\u0301 talunum, men sum kortini eru vi\u00f0komandi og spennandi."}, {"text_idx": "#000004", "text": "Ein eggjan til at lesa, lesa og lesa umaftur."}, {"text_idx": "#000005", "text": "Vit kunnu lesa Bi\u0301bliuna uppa\u0301 ymiskar ma\u0301tar. Ein ma\u0301ti er at lesa vers fyri vers, ella brot fyri brot, og royna at skilja, hvat Gud sigur vi\u00f0 meg i\u0301 ti\u0301 einstaka versinum ella brotinum. Ta\u00f0 kann vera ein go\u0301\u00f0ur ma\u0301ti at lesa Bi\u0301bliuna, og eg haldi avgj\u00f8rt, at Gud kann tala til okkum gj\u00f8gnum si\u0301tt or\u00f0 a\u0301 henda ha\u0301tt, ti\u0301 \u00f8ll Skriftin er ju\u0301 innbla\u0301st av Gudi (2. Tim. 3:16) og Or\u00f0i\u00f0 er livandi og hevur kraft (Hebr 4:12)."}, {"text_idx": "#000006", "text": "Um tu\u0301 onganti\u0301\u00f0 hevur lisi\u00f0 Bi\u0301bliuna a\u0301 henda ha\u0301tt, vil eg sterkt vi\u00f0m\u00e6la t\u00e6r at pr\u00f8va ta\u00f0. Byrja vi\u00f0 at bi\u00f0ja Gud um at tala til ti\u0301n, inn i\u0301 ti\u0301na st\u00f8\u00f0u. Les eitt brot u\u0301r Bi\u0301bliuni og lurta eftir, hvat Andi Guds talar til ti\u0301n."}, {"text_idx": "#000007", "text": "Kanska f\u00e6rt tu\u0301 ikki t\u00e6r st\u00f8rstu opinberingarnar hv\u00f8rja fer\u00f0, men av og a\u0301 kanst tu\u0301 bli\u0301va bilsin av, hvussu Andin talar beint inn i\u0301 ti\u0301na st\u00f8\u00f0u, i\u0301gj\u00f8gnum eitt vers ella eitt brot i\u0301 Bi\u0301bliuni."}, {"text_idx": "#000008", "text": "Men um hetta er einasti ma\u0301tin, tu\u0301 lesur Bi\u0301bliuna uppa\u0301, missir tu\u0301 no\u0301gv. Tu\u0301 kanst uppliva ta\u00f0 sera ymiskt, um tu\u0301 f\u00e6rt naka\u00f0 burturu\u0301r bi\u0301bliulesna\u00f0inum ella ikki. Ta\u00f0 kann vera torf\u00f8rt at skilja meiningina vi\u00f0 tekstinum og i\u0301 ringasta f\u00f8ri kanst tu\u0301 misskilja, hvat teksturin yvirh\u00f8vur er um. Hetta kann vi\u00f0f\u00f8ra, at tu\u0301 lesur Bi\u0301bliuna vi\u00f0 ti\u0301num egnu royndum, ti\u0301ni egnu heimsfatan og uppliving av veruleikanum og tulkar Bi\u0301bliuna u\u0301t fra\u0301 ti\u0301. I\u0301 sta\u00f0in eiga vit at skilja, hvat Andin upprunaliga tosa\u00f0i til si\u0301tt folk gj\u00f8gnum Or\u00f0i\u00f0, og ti\u0301 skilja, hvussu Hann talar til okkum i\u0301 dag."}, {"text_idx": "#000009", "text": "Ti\u0301 er ta\u00f0 av st\u00f8rsta ty\u0301dningi eisini at lesa Bi\u0301bliuna sum eina heild. At ikki bara lesa eitt vers, men eitt heilt brot. At ikki bara lesa eitt brot, men eina heila s\u00f8gu, ella eitt heilt argument. At lesa eina heila bo\u0301k. At lesa b\u00f8kurnar, sum eru skriva\u00f0ar saman. At lesa alla Bi\u0301bliuna. Ju\u0301 meira vit skilja av ti\u0301 sto\u0301ru myndini, betri kunnu vit skilja og seta pri\u0301s uppa\u0301 detaljurnar. Meira vit si\u0301ggja t\u00e6r longu linjurnar, betri kunnu vit tulka tey sm\u00e6rri brotini, sum ein partur av ti\u0301. Ju\u0301 meira, vit fylla okkum vi\u00f0 Or\u00f0inum, ri\u0301kari ver\u00f0ur ta\u00f0 og Andin hevur meira, hann kann vi\u0301sa okkum og minna okkum a\u0301."}, {"text_idx": "#000010", "text": "Ti\u0301 gevur ta\u00f0 meining at hugsa um s\u00f8gu P\u00e6turs i\u0301 evangeliunum, ta\u0301 vit lesa 1. P\u00e6tursbr\u00e6v. Ta\u00f0 gevur meining at ste\u00f0ga upp vi\u00f0 or\u00f0ingar, myndir og myndama\u0301l, sum kann kny\u0301tast til a\u00f0rar skriftir i\u0301 Bi\u0301bliuni, leita skriftsbrotini upp, og lesa tey. Ta\u00f0 gevur meining at skilja, hvussu samfelagi\u00f0 var i\u0301 ti\u0301\u00f0ini, ta\u0301 br\u00e6vi\u00f0 var\u00f0 skriva\u00f0. Og ta\u00f0 gevur meining at si\u0301ggja alt br\u00e6vi\u00f0 sum eina heild."}, {"text_idx": "#000011", "text": "Bara ein li\u0301til eggjan til at lesa, lesa og lesa umaftur."}]